রাঙা ভাবী
রাঙা ভাবী মতিন রহমান পরিচালিত ১৯৮৯ সালের বাংলাদেশী নাট্যধর্মী চলচ্চিত্র। ইকবাল কাশ্মীরীর গল্প অবলম্বনে এই ছবির কাহিনী বিন্যাস ও সংলাপ রচনা করেছেন আহমদ জামান চৌধুরী এবং চিত্রনাট্য লিখেছেন মতিন রহমান। শাবানা নিবেদিত ছবিটি এস এস প্রডাকশন্সের ব্যানারে প্রযোজিত ও পরিবেশিত হয়। এতে রাঙা ভাবী চরিত্রে অভিনয় করেছেন শাবানা। অন্যান্য প্রধান চরিত্রে অভিনয় করেছেন আলমগীর, নূতন, গোলাম মুস্তাফা, ও তাপ্পু। চলচ্চিত্রটি ১৯৮৯ সালে ৭ মে ঈদে বাংলাদেশে মুক্তি পায়। এই ছবিতে রোকেয়া চরিত্রে অভিনয়ের জন্য শাবানা ১৪তম জাতীয় চলচ্চিত্র পুরস্কারে শ্রেষ্ঠ অভিনেত্রী বিভাগে পুরস্কার লাভ করেন।